
Наредба за изменение и допълнение на

Н А Р Е Д Б А  № 19

ЗА ОРГАНИЗАЦИЯ И УПРАВЛЕНИЕ НА ГРОБИЩНИТЕ ПАРКОВЕ НА ТЕРИТОРИЯТА НА ОБЩИНА ЗЛАТОГРАД
приета с Решение № Д 617 от 30.03.2010 г., в сила от 01.04.2010 г. на Общински съвет Златоград, изменена с Решение №…………… …………………… на Общински съвет Златоград
1 от 6

Р А З Д Е Л І
ОБЩИ ПОЛОЖЕНИЯ
Чл.1. Тази наредба урежда управлението и вътрешния ред в гробищните паркове, реда и условията за погребения, ползването и благоустрояването на гробните места в гробищните паркове на територията на община Златоград.
Чл.2./1/ Гробищните паркове са обществени терени със специално предназначение. Те са публична общинска собственост по силата на чл. 140, във връзка с чл. 17, ал. 2 и 4 от Конституцията на Република България и на чл. 3, ал. 2, т. 2 и 3 от Закона за общинската собственост.
/2/ На територията на гр. Златоград действа гробищният парк в гр.Златоград
/3/ На територията на община Златоград действат гробищни паркове в следните населени места: с.Старцево, с. Ерма река, с. Долен, с. Аламовци, с. Кушла, с. Страшимир, с. Цацаровци и махала Юруковци, с. Пресока.
Чл.3. Създаването на нови, разширяването или закриването на действащи гробищни паркове или гробища на територията на общината става с решение на Общински съвет Златоград .
Чл. 4. /1/ Площта на гробищните паркове се определя съгласно подробните устройствени планове на населените места в общината или в границите на неурбанизираните територии.

Р А З Д Е Л ІІ
УПРАВЛЕНИЕ
Чл.5. /1/ Гробищният парк на територията на гр. Златоград, се стопанисва и поддържа от кмета на общината.
/2/ Гробищата в населените места на общината се поддържат и управляват от кметовете на кметства и кметските наместници.
Чл.6. /1/ Кметът на общината организира поддържането и обновяването на гробищните терени, съществуващите сгради и съоръжения в тях, озеленяването и изграждането на алейната мрежа, водопроводи, общо осветление, транспортни комуникации и др.
/2/ Общинският съвет ежегодно определя средства от общинския бюджет за покриване на разходите за поддържане и обновяване на гробищните терени, сгради и съоръжения в тях.
Чл.7. Благоустрояването на парцелите в гробищния парк се съгласува предварително с гл. архитект на общината.
Чл.8. /1/ Кметът на общината определя длъжностни лица които:
1. Осъществяват дейността по организация на погребенията, включваща: определяне място за гроб, ден и час на погребението, изкопаване на гроб, полагане на покойника, заравяне и оформяне на гроба;
2. По желание на близките на починалия, съдействат за осигуряване на ковчег, отпечатване на некролог, осигуряване на превоз при аутопсия или в случаите, когато лицето е починало в друго населено място и др.
3. По желание на близките изготвят траурно слово за починалия и провеждат ритуал пред дома на покойника и/или на гробното място.
4. Организират непосредственото ръководство на погребалния процес и изпълнението на тази наредба при спазване изискванията на Наредба № 21 за хигиенните изисквания за изграждане и поддържане на гробищни паркове и погребване на покойници на МЗ.
5. Водят регистър на гробните места.
6. Водят регистър на покойниците по парцели, гробни места, както и плащанията на таксите по ЗМДТ и Наредба № 8 на Общински съвет Златоград и срока, за който е платено, както и на разрешенията за погребение.
/2/ Кметовете на кметства и кметските наместници организират дейностите по ал. 1, т. 1- 6
за съответното населено място.

Р А З Д Е Л ІІІ
ГРОБНИ МЕСТА И ТЯХНОТО ПОЛЗВАНЕ
Чл.9. /1/. Гробните места са: обикновени гробове, урнови гробове и фамилни гробни места.
/2/. Обикновените гробове са обособени части от парка или гробището, съгласно изискванията на Наредба № 21 на МЗ.
/3/ Урновите гробове са обособени в определени размери части от гробищния парк за полагане на една или повече урни с праха на покойници. Урна може да се положи и в обикновен гроб, както и в гроб на близък на починалия при спазване изискването на чл. 18 от Наредба № 21 на МЗ.
/4/ Фамилните гробни места са самостоятелно обособени гробни места от гробищния парк, състоящи се от две обикновени гробни места, като в размера е включена и съответната част от алейната мрежа между тях.
/5/ Погребването на покойници извън гробищните паркове се допуска в изключителни случаи с разрешение на кмета на общината или упълномощено от него лице, съгласувано с органите на държавния здравен контрол.
Чл.10. /1/ Предоставянето на нови гробни места става по поредност в парцелите от длъжностните лица по чл. 8.
/2/ Не се разрешава предварително запазване на гробни места за определени лица.
Чл.11./1/ С полагане на покойника в гроба за наследниците му по закон или завещание, се поражда правото на гробоползване.
/2/ Правото на ползване на гробното място е срочно – за 8 години, освен в случаите на възмездно придобиване на ползването му на основание ЗМДТ, за по-дълъг период или за вечни времена, срещу заплащане на съответните такси съгласно Наредба № 8, приета от Общинския съвет.
/3/ В случаите, когато придобилите право на гробоползване за вечни времена трайно не поддържат гробното място и не полагат грижи за него, се лишават от това право от кмета на общината, по предложение на длъжностните лица по чл. 8.
Чл.12. /1/. Възмездно преотстъпване на право на ползване на гробно място не се допуска.
/2/. Безвъзмездно преотстъпване на това право, ползвателите могат да извършат само след писмено заявление до общината, с нотариална заверка на подписа на заявителя. Заявлението се прилага към съответната партида на гробищния регистър. По същия ред се допуска замяна на гробно място между упълномощени наследници – ползватели.
Чл. 13. /1/. Правото на ползване на гробните места обхваща:
1. Извършване на последващи погребения в него по реда и условията на тази наредба;
2. Поставянето на временни или трайни надгробни знаци например: паметници, огради, фото-керамични портрети с лика и изписване името на покойника с датите на раждането и смъртта му и др.;
3. Засаждане на декоративни цветя и треви;
4. Извършване на траурни и възпоменателни обреди.
/2/. Индивидуално благоустрояване на гробните места от наследниците на починалите лица или от инициативни граждански комитети и организации се допуска само след предварително съгласуване с лицата по чл. 8.
Чл. 14. /1/ Полагането на друг покойник в обикновен гроб не се допуска преди изтичането на 8 години от предишното погребение. Това ограничение не се прилага за урнополагане.
/2/ В зависимост от особеностите на почвата и нивото на подпочвените води длъжностното лице, упълномощено от кмета на общината, съгласувано с РИОКОЗ, може да определя и по- висока граница за препогребване в стар гроб, ако определеният в ал. 1 срок за пълно разлагане на органичната материя е недостатъчен.

Чл. 15.	/1/ Правото на гробоползване може да бъде продължено за срок от 15 години, ако правоимащите лица са подали заявление за това и заплатят определената по ЗМДТ и Наредба
№ 8 на Общински съвет такса.
/2/ Правото на гробоползване може да бъде продължено периодично на всеки 15 години, или за вечни времена, ако правоимащите заявят писмено това и заплатят съответните такси.
Чл. 16. /1/ Семейни гробни места се предоставят само за вечни времена.
/2/ Семейни гробни места могат да се откупуват само при извършване на погребение на първия член от семейството.
/3/ Предварително откупуване на семейни гробни места не се допуска.
Чл. 17. /1/ При последващи погребения в едно гробно място правото на ползване по чл. 11 може да бъде продължено и по искане на наследниците на следващите погребани в същото гробно място лица. В тези случаи се продължава правото на гробоползване и за наследниците на първия погребан.
/2/ Когато първото погребано лице няма наследници и правото на гробоползване е продължено, наследниците на следващия или на следващите покойници по реда на извършените погребения в същото гробно място, придобиват самостоятелно право на гробоползване, след като декларират писмено пред длъжностното лице при общинска администрация, че първият погребан няма наследници.
Чл. 18. За неуредените в предходните членове случаи се прилагат разпоредбите на Закона за наследството.
Чл. 19. Когато правото на гробоползване не е било продължено по реда на чл. 15 и чл. 16 и след писмено предизвестие до наследниците, гробното място се предоставя за нови погребения, след писмено становище от длъжностните лица по чл. 8. Останките на преди погребания се изваждат и се заравят в общ гроб или в костница /при наличие на такава/


Р А З Д Е Л ІV
ПОГРЕБЕНИЯ
Чл. 20. /1/ В гробищните паркове на територията на община Златоград се погребват покойници с настоящ или постоянен адрес приживе в гр. Златоград или населените места на общината, както и обитатели на тези селища към датата на смъртта им, ако погребването им в гробището по тяхното местоживеене е невъзможно или много затруднено.
/2/ Покойници от други населени места могат да бъдат погребани в община Златоград, ако има основателни причини за това или се ползва правото на ползване на гроб. Това се разрешава от длъжностното лице от общинска администрация, издаващо разрешението за погребение.
Чл. 21. Всички погребения се извършват по реда чл.7, чл.8 и чл.9 на Наредба № 21 от 1984 г. на МЗ за хигиенните изисквания за изграждане и поддържане на гробищни паркове (гробища) и погребване и пренасяне на покойници.
Чл. 22. Близките на починалото лице или съответното болнично заведение, в което е настъпила смъртта, са длъжни веднага след констатирането й да уведомят длъжностното лице от общинска администрация за съставяне на акта за смърт и издаване на препис – извлечение от него, съгласно чл. 54 и чл. 55 от ЗГР. Медицинското съобщение за смърт и личната карта
/личния паспорт/ на починалия се носят от близките на починалия или упълномощено от тях лице. До съставянето на акта за смърт не могат да се предприемат никакви действия за организация на погребението.
Чл. 23. Погребения се извършват само след представяне на препис-извлечение от акта за смърт и документ за платена такса за създаване и оформяне на гробното място.
Чл. 24. Получаването на парцела за гробно място и регистрирането на същия става срещу издаване на разрешително за погребение от Община Златоград чрез определено длъжностно лице. Разрешителното се завежда в отделен регистър и се съхранява като регистър за гражданско състояние.

Чл. 25. /1/ Изкопаването и оформянето на гробните места се извършва от определени от кмета на общината или кметовете на кметства лица /гробари или лица поддръжащи гробищния парк/
/2/ Изкопаването и оформянето на гробните места може да се извършва и от близки на починалия, задължително след съгласуване с лицата по чл. 8.

Р А З Д Е Л V
ОБРЕДНА И РИТУАЛНА ДЕЙНОСТ
Чл. 26 /1/ Религиозни	ритуали	могат да се провеждат на гробищните паркове от духовни лица, съгласно каноните на съответната религия.
/2/ Гражданските ритуали по желание на близките на покойника се провеждат пред дома на покойника и/или на гробищния парк.
/3/ С разрешение на кмета на общината граждански ритуали могат да се провеждат и в зали, общинска собственост.
РАЗДЕЛ VІ
ОБЩЕСТВЕН РЕД В ГРОБИЩНИТЕ  ПАРКОВЕ
Чл. 26. Посещения в гробищните паркове се допускат :
/1/ За времето от 01 април до 30 септември - от 05.00 ч. до 20.00 ч.
/2/ За времето от 01 октомври до 31 март - от 06.00 ч. до 18.00 ч.
Чл. 27. В района на гробищните паркове се забранява :
/1/ Посещението на деца под 10-годишна възраст, ако не се придружават от пълнолетни лица;
/2/ Влизането с превозни средства, освен когато с тях се обслужват инвалиди, болни или възрастни, немощни хора;
/3/ Въвеждането на кучета, домашни и други животни;
/4/ Приготвянето на циментови и варови разтвори по алеите, струпването на насипни материали  и  части  за  паметници  без  надлежно  разрешение  от    общината;
/5/ Отсичането на дървета без разрешение от общинска администрация.
Чл. 28. С разрешение на лицата по чл. 8 може да се допусне влизането на превозни средства за превозване на строителни материали, паметници, огради и при други особени случаи.
Чл. 29. Не се разрешава извън определените за целта места :
/1/ Изхвърлянето на хранителни, други отпадъци и увехнали цветя и треви;
/2/ Паленето на огън и изгарянето на отпадъците;
/3/ Разлепване и поставяне на некролози, афиши, реклами, съобщения и други подобни;
/4/ Засаждане на плодни и декоративни дървета в гробните места.
Чл. 30. /1/ Наследниците на починалия или откупилите гробни места са длъжни да поставят  временни  или  трайни  надгробни  знаци  и  да  ги  поддържат  в  добър  вид.
/2/ Наследниците на починалия са длъжни да почистват гробовете и окологробното пространство.
/3/ Наследниците на починалите лица, откупили гробните места преди влизането в сила на	тази	наредба,	са	длъжни	да	спазват	задълженията	си		по			ал.1		 и	ал.2. Чл. 31. Гробните места, за които не са плащани таксите за гробоползване и са напълно запустели,		се	предоставят	за	 други		погребения		по		реда	на		тази		наредба. Чл. 32. Търговци, регистрирани по ТЗ, с предмет на дейност обредна погребална дейност могат да извършват погребални услуги до полагането на покойника в гробното място, след писмено	 уведомяване		на		община		Златоград	за		започване		на	дейността.

РАЗДЕЛ VІІ
КОНТРОЛ И САНКЦИИ
[bookmark: _Hlk189994279]Чл. 33. (Изм. с Решение ………………. от ………………. ) На лицата нарушили разпоредбите на настоящата наредба се налага глоба от 10 лева/5,11 евро до 50 лева/25,56 евро за първо нарушение и от 50 лева/25,56 евро до 200 лева/102,26 евро за последващо.
/2/ (Изм. с Решение ………………. от ………………. ) На лица, извършващи прояви на вандализъм на територията на общинските гробищни паркове, се налага глоба в размер от 500 лева/255,65 евро до 5 000лева/2556,50 евро, доколкото деянието не представлява престъпление по смисъла на НК.
Чл. 34. Нарушенията се установяват с актове за административни нарушения, като същите се съставят от длъжностни лица упълномощени от кмета на общината.
Чл. 35. Глобите на нарушителите се налагат с наказателни постановления от кмета на общината или упълномощено от него лице.
Чл. 36. Административно – наказателното производство се осъществява по реда на Закона за административните нарушения и наказания /ЗАНН/.

РАЗДЕЛ VІІІ
ДОПЪЛНИТЕЛНИ  РАЗПОРЕДБИ
§1. По смисъла на тази наредба:
„Прояви на вандализъм” е събаряне, издраскване, разрушаване на паметници и надгробни знаци или на детайли от тях, кражба и други действия на оскверняване на гробното място.

ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Придобитите преди приемането на настоящата наредба права на гробоползване се запазват.
§2. Гробоползватели, придобили права на ползване на гробни места преди влизането в сила на тази Наредба, могат да придобият право на ползване на свободен отделен гроб, намиращ се в съседство за изграждане на семейно гробно място, като заплатят таксата, посочена в Наредба 8 на ОбС Златоград.
§3. Настоящата наредба се отнася за гробищния парк в гр. Златоград и гробищата на територията на общината.
§4. Цените за услугите, извършвани на територията на гробищните паркове се определят и одобряват с Наредба № 8 за определяне и администриране на местните такси и цени на услуги на територията на община Златоград.
§5. За неуредените въпроси за хигиенните изисквания за изграждане и поддържане на гробищните паркове, погребването и пренасянето на покойници да се спазват изискванията на Наредба № 21 на МЗ от 1984 г.
§6. Настоящата наредбата е приета от Общински съвет Златоград с Решение № Д617/30.03.2010 г, на основание чл. 21, ал. 2 от ЗМСМА и влиза в сила от 01 април 2010 г.

ПРЕХОДНИ РАЗПОРЕДБИ към Наредба за изменение и допълнение на Наредба № 19 за организация и управление на гробищните паркове на територията на Община Златоград, приета с Решение № Д 617 от 30.03.2010 г., в сила от 01.04.2010 г., изменена с Решение №…………… …………………… на Общински съвет Златоград.
§ 2. Настоящата наредба влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.

